Tunqist n Ḥamid d Iman d tunqist yellan d awezɣi ad teffeɣ ɣer berra ad d-sllen i yes medden. Acku d argaz ameqqran iḥemmel taqcict d tilemẓit. Ḥamid d argaz ameqqran, yesɛa leqder, yeɣra yefhem yesɛedda akk tilufa n ddunit, tbeddel fell-as ddunit, teɛreq-as tikli, ikecem-it unezgum imi iḥemmel Iman; d taqcict tilemzit teqqar di tseddawit, ula d Iman teldi-as-id ul-is, tḥemmel-it, lameɛna ẓran tayri-a d ayen ur tqebbel ara tmetti neɣ imawlan. Ḥamid ur yefhim ara amek teḍra yid-s tedyant-a, ajajiḥ n tayri yesserɣ ul-is d ayen mi ur yezmir ad as-yesber, iman daɣen tḥemmel-it, ttemlilin mi ara truḥ ɣer tseddawit, ttɛeddin wussan tettnerni tayri gar-asen, almi d yiwen wass teḍra tedyant i Iman, seg akken i-as-t-suffeɣ tayri leɛqel, tekcem deg-s tmacint qrib ttenɣit, yerfa baba-s fell-as yefka-as tamsirt ɣef tedyant n Lamin d Ǧamal, iɣuritt, yessa-as-d ijeǧǧigen akken kan ad yeɛdem temẓi d zman bu tlufa, Iman teẓra ayen i d-yeqqar baba-s di leslaḥ-is akken ad tt-teldi allen-is ur tettwakellex ara. Ḥamid yezga d axemmem ɣef